ایران کے حالیہ پارلیمنٹ اور خبرگان الیکشن میں عوام کی بھرپور شرکت پر؛

حجت الاسلام والمسلمین عمار حکیم نے رھبر معظم انقلاب کو مبارکباد پیش کی

رسا نیوز ایجنسی – مجلس اعلائے اسلامی عراق کے صدر نے ایران کے حالیہ پارلیمنٹ اور خبرگان کونسل کے الیکشن میں ایرانی عوام کی بھرپور شرکت پر ملت ایران اور رھبر معظم انقلاب اسلامی کو مبارکباد پیش کی ۔

خبر کا کوڈ: ۹۱۲۳

تاریخ: ۲۹ ارديبهشت ۲۰۱۶ - ۱۵:۱۸

رسا نیوز ایجنسی کی رپورٹ کے مطابق، مجلس اعلائے اسلامی عراق کے صدر حجت الاسلام و المسلمین سید عمار حکیم نے اپنے فیس بک پیج پر ایران کے حالیہ پارلیمنٹ اور خبرگان کونسل کے الیکشن کو کامیاب منعقد کئے جانے پر ملت ایران اور رھبر معظم انقلاب اسلامی کو مبارکباد پیش کی ۔

انہوں نے اس کامیابی کی ملت ایران اور رھبر معظم انقلاب اسلامی کو مبارکباد پیش کرتے ہوئے کہا: ملت ایران نے پارلیمنٹ الیکشن میں پورے جوش و خروش کے ساتھ شریک ہوکر بار دیگر دنیا کی نگاہ میں ایرانی جمھوریت کا سکہ منوا لیا ۔

مجلس اعلائے اسلامی عراق کے صدر نے واضح طور پر کہا: ہمیں امید ہے کہ یہ الیکشن علاقہ میں امنیت اور صلح کی حکمرانی کی فضا قائم ہونے کا باعث ہوگا ۔